S-44/2010

Mál þetta er höfðað með ákæru lögreglustjórans á höfuðborgarsvæðinu, dagsettri 26. janúar sl., á hendur H-kk-þgf B-kk-þgf, kt. 000000-0000, Skólavörðustíg 17a, fyrir þjófnað með því að hafa, laugardaginn 19. desember 2009 í versluninni Vínbúðinni, Kringlunni 4-12 í Reykjavík, stolið flösku af brennivíni að verðmæti 4.789 krónur.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið 1956. Samkvæmt sakavottorði má rekja sakaferil hans aftur til ársins 1977. Þann 28. maí 1999 var ákærði dæmdur til að greiðslu sektar og sviptingar ökuréttar í tvö ár fyrir umferðarlagabrot, þar á meðal ölvunarakstur. Ákærða var ákveðinn hegningarauki fyrir ölvunarakstur 27. september 1999. Þann 21. febrúar 2001 var hann dæmdur í 30 daga fangelsi og til sviptingar ökuréttar ævilangt, fyrir ölvunar- og sviptingarakstur. Þann 7. september 2001 var honum gerður hegningarauki, 15 daga fangelsi, fyrir nytjastuld og sviptingarakstur. Ákærði gekkst undir sátt fyrir fíkniefnabrot 26. nóvember 2002. Þann 23. maí 2006 var hann dæmdur í tveggja mánaða fangelsi og til sviptingar ökuréttar ævilangt fyrir ölvunar- og sviptingarakstur. Með dómi 19. mars 2007 var ákærði enn sakfelldur fyrir sviptingarakstur, en ekki gerð sérstök refsing þar sem um hegningarauka var að ræða. Ákærði var dæmdur í 45 daga fangelsi 22. apríl 2008 fyrir að aka sviptur ökurétti, gegn einstefnu og fyrir þjófnað. Þann 29. maí 2008 var ákærði dæmdur í þriggja mánaða fangelsi og ævilöng svipting ökuréttar áréttuð fyrir ölvunar- og sviptingarakstur. Þá var ákærði 6. janúar 2009 dæmdur í 45 daga fangelsi fyrir að aka bifreið sviptur ökurétti og undir áhrifum áfengis og lyfja og brot gegn lögum um ávana- og fíkniefni. Þann 20. júní 2009 var ákærða veitt reynslulausn í eitt ár á 60 daga eftirstöðvum refsingar samkvæmt þremur síðasttöldum dómum. Ákærði hefur nú rofið skilorð reynslulausnarinnar og verða eldri málin tekin til meðferðar jafnframt því máli sem nú hefur verið höfðað, sbr. 1. mgr. 65. gr. laga um fullnustu refsinga nr. 49/2005. Verður refsing tiltekin eftir reglum 77. gr. almennra hegningarlaga. Samkvæmt framansögðu þykir refsing ákærða hæfilega ákveðin fangelsi í 90 daga.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, 75.300 krónur að meðtöldum virðisaukaskatti.

Af hálfu ákæruvaldsins flutti málið E-kk-nf E. L-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóm þennan.

DÓMSORÐ

Ákærði, H-kk-nf B-kk-nf, sæti fangelsi í 90 daga.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, 75.300 krónur

R-kvk-nf H-kvk-nf